**ПРОЕКТ НА ПРАВИЛНИК**

**ЗА ИЗМЕНЕНИЕ И ДОПЪЛНЕНИЕ НА ПРАВИЛНИК**

**ЗА УСТРОЙСТВОТО И ДЕЙНОСТТА НА ОП „ПАРКИРАНЕ И РЕПАТРИРАНЕ“, ПРИЕТ С РЕШЕНИЕ №17, ВЗЕТО С ПРОТОКОЛ №1 ОТ 19.01.2012Г. НА ОБЩИНСКИ СЪВЕТ ПЛОВДИВ, ИЗМ. И ДОПЪЛНЕН С РОС №314 ОТ 02.08.2012Г., РОС №407 ОТ 27.09.2012Г. , РОС №31 ОТ 24.01.2013Г., РОС №16 ОТ 23.01.2014Г., РОС №78 ОТ 19.03.2015Г., РОС №265 ОТ 02.06.2016Г., РОС №301 ОТ 14.09.2017Г. И РОС №195 ОТ 10.05.2018Г.**

**ВНОСИТЕЛ: РОЗАЛИН ПЕТКОВ - ЗАМ. КМЕТ ОИЗЕУО НА ОБЩИНА ПЛОВДИВ**

 ***Проект***

 Съгласно чл. 26, ал. 4 от Закона за нормативните актове, в законоустановения срок от 30 дни, община Пловдив чрез настоящото публикуване предоставя възможност на заинтересованите лица да направят своите предложения и становища по проекта на Правилника на е-mаil адрес: pno@abv.bg или в деловодството на община Пловдив, пл. „Стефан Стамболов” № 1.

**МОТИВИ**

**ОБОСНОВКА ЗА КОНКРЕТНАТА НЕОБХОДИМОСТ ОТ ПРИЕМАНЕ НА ПРАВИЛНИК ЗА ИЗМЕНЕНИЕ И ДОПЪЛНЕНИЕ НА ПРАВИЛНИК ЗА УСТРОЙСТВОТО И ДЕЙНОСТТА НА ОП „ПАРКИРАНЕ И РЕПАТРИРАНЕ”.**

**I. Причини, които налагат приемането на Правилник за изменение и допълнение на Правилника за устройството и дейността на ОП „Паркиране и репатриране“.**

С писмо изх. №62/05.02.2019г. и вх. №19 ОПР 119/05.02.2019г. на Община Пловдив на директора на ОП „Паркиране и репатриране“ г-н Ненко Калакунов, са предложени изменения в Приложение №1 и Приложение №2 към Правилника.

1.Предлаганите изменения в Приложение №1 „Организационна структура на ОП „Паркиране и репатриране“ – неразделна част от Правилника, са продиктувани от обстоятелството, че предприятието е закупило 20 бр. нови паркомати и след направена оценка на работата на инкасаторите по направление „Платено паркиране“, директорът счита за целесъобразно, да се извърши оптимизирането на работния процес; да се внесе корекция в числеността на предприятието в посока намаление с общо 33 броя, съответно да се намалят разходите за работни заплати.

2. Поради настъпилите изменения в активите на ОП „Паркиране и репатриране“ през 2018г. е необходимо да бъде актуализиран описът на предоставеното за управление имущество по Приложение №2 към Правилника.

В тази връзка, предприятието е представило ново **Приложение №2** към Правилника към 31.12.2018г,. в изпълнение на разпоредбите на чл.3, ал.9 и ал. 11 от Раздел ІІ,§2 от Раздел VІІ от Наредбата за създаване, управление и дейността на общинските предприятия по гл.VІ от ЗОС.

В актуализирания опис на имуществото по групи сметки към 31.12.2018г. са настъпили следните промени:

Заведени са нови активи на стойност 641 256 лв., както следва:

* компютър – 1 бр. – 1176 лв. по с/ка 2041;
* автомати за платено паркиране – 20 бр. - 191 280 лв. по с/ка 2049;
* автомобили със специално предназначение тип „паяк“ – 2 броя - 448 800 лв. по с/ка 2059 (изплащат се чрез финансов лизинг).

С оглед на гореизложеното възниква необходимост да бъде актуализиран Правилникът за устройството и дейността на ОП „Паркиране и репатриране“ в частта на Приложение № 1 и Приложение № 2 – неразделни части от Правилника.

Необходимо е да се утвърдят разходите за заплати и числеността на персонала за 2019г., разпределени по месеци за ОП „Паркиране и репатриране”, съгласно Приложение № 3.

При изработването на проекта на Правилник за изменение и допълнение на Правилника за устройството и дейността на ОП „Паркиране и репатриране“ са спазени принципите на необходимост, обоснованост, предвидимост, откритост, съгласуваност, субсидиарност, пропорционалност и стабилност:

**Принцип на необходимост** – с приемането на Правилник за изменение и допълнение на Правилника за устройството и дейността на ОП „Паркиране и репатриране“ ще бъде удовлетворена необходимостта от внасяне на корекции в структурата и числения състав на предприятието, отразени в Приложение № 1 и актуализиране описа на ДМА, отразени в Приложение № 2 към Правилника.

**Принципът на обоснованост** – прилагането на текстовете на Правилника за изменение и допълнение на Правилник за устройството и дейността на ОП „Паркиране и репатриране“ се обосновава с разпоредбите на чл.3, ал.8 и ал.9 и §2 от Раздел VІІ от Наредбата за създаване, управление и дейността на общинските предприятия по гл.VІ от ЗОС, които предвиждат промени в структурата на предприятието и предоставеното за управление имущество.

**Принципите на предвидимост и откритост** са спазени – проектът с мотивите и предварителната оценка на въздействието са публикувани на официалния сайт на община Пловдив за становища и предложения от заинтересованите лица.

**Принципът на съгласуваност** – чрез сайта на община Пловдив, проектът с мотивите и предварителната оценка на въздействието, публично са предоставени на заинтересованите лица, като в предложението до Общински съвет Пловдив ще бъдат взети предвид направените предложения и дадените становища.

**Принципът на субсидиарност, пропорционалност и стабилност** – предложените изменения на Правилника за устройството и дейността на ОП „Паркиране и репатриране“, са в съответствие с нормативните актове от по-висока степен.

При изработване на проекта на Правилника за изменение и допълнение на Правилник за устройството и дейността на ОП „Паркиране и репатриране“ е спазен чл.18а от Закона за нормативните актове, както и разпоредбите на глави II и III от същия. Извършена е  **предварителна оценка на въздействието** на исканата промяна на структурата и числения състав на предприятието.

**II. Цел на изменението и допълнението на Правилник за изменение и допълнение на Правилника за устройството и дейността на ОП „Паркиране и репатриране“:**

Целта на приемането на настоящите промени е да се внесат корекции в Приложение №1 и Приложение № 2 към Правилника за устройството и дейността на ОП „Паркиране и репатриране“.

**III. Финансови средства, необходими за прилагането на Правилника:**

За прилагане на измененията на Правилника за устройството и дейността на ОП „Паркиране и репатриране“ не е необходимо разходването на допълнителни бюджетни средства, а да се извърши корекция на гласуваната бюджетна сметка на предприятието за 2019г., съответно да се утвърдят разходите за заплати и числеността на персонала за 2019г., разпределени по месеци за ОП „Паркиране и репатриране”.

**IV. Очаквани резултати**

Очакваните резултати са подобряване на организационната структура на предприятието,  оптимизация на работните процеси; обективно регистриране и счетоводно отчитане на материалните активи, предоставени за управление на ОП „Паркиране и репатриране“.

 **V. Анализ за съответствие с правото на Европейския съюз**

 Предлаганите промени в Правилник за изменение и допълнение на Правилника за устройството и дейността на ОП „Паркиране и репатриране“ са в съответствие с нормативните актове от по-висока степен, както и с тези на европейското законодателство.

 В изпълнение на изискванията на Закона за нормативните актове е извършена предварителна оценка на въздействието на проекта на подзаконовия нормативен акт.

 Проектът на подзаконовия нормативен акт е публикуван на официалната страница на Община Пловдив на **11.02.2019г.**

Към публикувания проект е прикачена и предварителната оценка на въздействие на проекта на Правилник за изменение и допълнение на Правилника за устройството и дейността на ОП „Паркиране и репатриране“.

В рамките на законовия 30 дневен срок, предложенията и становищата по проекта на Правилник за изменение и допълнение на Правилник за устройството и дейността на ОП „Паркиране и репатриране“ ще се публикуват на интернет страницата на община Пловдив и ще бъдат взети в предвид при внасяне на проекта за решение пред Общински съвет Пловдив.

**Правни основания:** чл. 21, ал. 1 т.2, т. 23 и ал. 2 от ЗМСМА, във връзка с чл.52, ал.3 и ал.4 от Закон за общинската собственост, във връзка с чл. 11, ал. 3 и чл. 15, ал. 1 от ЗНА при спазване изискванията на чл. 19, чл. 20, чл. 26 и чл. 28 от ЗНА и чл. 75, чл.76, чл.77 и чл.79 от АПК, чл. 4 ал.3 и ал.4 от ПМС № 67 от 14.04.2010 г., изм. и доп. ДВ. бр.5 от 15 Януари 2019г. (последно изменение) за заплатите в бюджетните организации и дейности; във връзка с чл.3, ал.8 и ал.9 от Раздел ІІ, §2 от Раздел VІІ от “Наредба за създаване, управление и контрол върху дейността на общинските предприятия”, приета с Решение №456, взето с протокол №20 от 29.11.2019г. на Общински съвет Пловдив, във връзка с чл.16 и чл.25, ал.1 и ал.2 от Правилник за устройството и дейността на ОП „Паркиране и репатриране“.

**ПРОЕКТ ЗА РЕШЕНИЕ:**

**I.** Приема Правилник за изменение и допълнение на Правилник за устройството и дейността на ОП „Паркиране и репатриране “, приет с Решение № 17, взето с Протокол №1 от 19.01.2012г. на Общински съвет Пловдив, изм. и допълнен с РОС № 314 от 02.08.2012г., РОС № 407 от 27.09.2012г., РОС №31 от 24.01.2013г., РОС №16 от 23.01.2014г., РОС №78 от 19.03.2015г., РОС № 265 от 02.06.2016г., РОС №301 от 14.09.2017г. и РОС №195 от 10.05.2018г., както следва:

**§ 1. Намалява** щатната численост на ОП „Паркиране и репатриране“ с **33 бр**. по направление „Платено паркиране“ и общата численост на персонала се променя от 211 бр. на **178 бр.,** считано **от 01.04.2019 година**.

**§2.**Променя чл.16 на раздел ІІ, б. В “Числен състав на Предприятието” от Правилника, както следва:

„Чл.16. Числеността на персонала на предприятието е **178** щатни бройки /Приложение №1 към Правилника/.

**§ 3.** Отменя Приложение №1 към действащия Правилник за устройството и дейността на ОП „Паркиране и репатриране” и приема ново **Приложение № 1 “Структура и численост на персонала”*,*** което става неразделна част от същия.

**§4.** Отменя Приложение №2 към действащия Правилник за устройството и дейността на ОП „Паркиране и репатриране” и приема актуализирано Приложение №2.

**II.** Утвърждава разходите за заплати и числеността на персонала за 2019г., разпределени по месеци за ОП „Паркиране и репатриране”, съгласно **Приложение № 3.**

**Приложения:**

1. Актуализирани **Приложение №1 и Приложение №2** към Правилника за устройството и дейността на ОП „Паркиране и репатриране“, неразделни части от Правилника и от настоящото решение.
2. Предварителна оценка на въздействието;
3. **Приложение № 3 -** Разходите за заплати и численост на персонала за 2019г., разпределени по месеци за ОП „Паркиране и репатриране”.